Tamson á ÍslandiTamson „ Fitty “ Hatuikulipi var einn helsti samverkamaður Samherja þegar kom að því að fá úthlutað hestamakrílkvóta í Namibíu . Hann fékk að minnsta kosti 350 milljónir króna greiddar í mútur á árunum 2012 til 2018 frá Samherja . Hér sést hann í snjósleðaferð í boði Samherja , í Eyjafirði , ásamt Sacky Shangala , sem sagði af sér sem dómsmálaráðherra í gær vegna Samherjamálsins , og James Hakuikulipi , stjórnarformanni ríkisfyrirtækisins Fischor . Fyrirtæki í sjávarútvegi í Namibíu hafa á undanförnum árum misst frá sér fiskveiðikvóta upp á þúsundir tonna . Afleiðingin er sú að fyrirtækin hafa neyðst til að draga úr starfsemi sinni , sem aftur hefur valdið því að mikill fjöldi fólks hefur misst vinnuna og þar með hafa þúsundir fjölskyldna misst lífsviðurværi sitt , að því er namibískir fjölmiðlar fullyrða . Á sama tíma fékk Samherji úthlutað hestamakrílkvóta og hefur veitt um 500 þúsund tonn af fiskinum við strendur Namibíu . Verðmæti aflans nemur á milli 50 og 55 milljörðum íslenskum króna á tímabilinu 2012 til 2019 . Ekkert af þeim afla kom á land í Namibíu . Í umfjöllun Kveiks síðastliðinn þriðjudag var fjallað um þá staðreynd að veiðar Samherja skildu sáralítið eftir sig í Namibíu . Samherji stundaði enga landvinnslu í Namibíu og þar af leiðandi skapaði fyrirtækið engin störf . Í götublaðinu Namibian Sun er bent á þessi tengsl við samdrátt í starfsemi sjávarútvegsfyrirtækjanna og töpuð störf , líkt og Kveikur hafði áður gert . Þar er fyrirtækið Namsov sérstaklega nefnt til sögunnar . Í gögnum sem Stundin hefur unnið með í samstarfi við Kveik , Wikileaks og Al Jazeera má sjá að Samherji leit á Namsov sem sinn helsta keppinaut þegar fyrrnefnda fyrirtækið var að reyna að ná fótfestu í Namibíu árið 2012 . Í minnisblaði sem er tekið saman 2. febrúar um það sem kallað er Namibíu verkefnið er þetta staðfest . Í minnisblaðinu kemur þannig fram að Namsov sé leiðandi fyrirtæki í hestamakrílveiðum við Namibíu , og er fyrirtækið raunar sagt hafa haft algjöra einokun á markaðnum og í iðnaðnum , ásamt fyrirtækinu Erongo . „ Það sem ógnar okkar mest hér eru keppinautar í hestamakríl ( Oceana og Namsov ) sem að hafa verið hér lengi , hafa sambönd í Namibíu og hafa markaðssbönd í DRC . Ekki má gleyma því að pólítkin gæti snúist gegn okkur seinna meir , “ segir í minnisblaðinu . Samherji hóf hestamakrílveiðar við strendur Namibíu í febrúar 2012 . Í minnisblaðinu eru listaðir upp aðilar sem Samherjamenn hafi náð tengslum við í landinu . Þar er eigu Tamson „ Fitty “ Hatuikulipi efstur á blaði . „ Tengdasonur ráðherrans og okkar tengill við hann . Hefur reynst mjög vel og hafa skilaboð farið á milli ráðherrans og Kötlu , “ segir í minnisblaðinu . Raunin var sú að Samherji hafði þegar innt af hendi mútugreiðslur til Tamson þegar minnisblaðið var skrifað . Félög Samherja greiddu aðilum í Namibíu mútur frá upphafi árs 2012 og í það minnsta fram í janúar á þessu ári . Félag Samherja sem greiddi hálfan milljarð í mútur er ennþá viðskiptavinur DNB í Noregi Í svörum Samherja hf. er ljóst að félagið reynir að fjarlægja sig frá erlendri starfsemi útgerðarinnar sem rekin er í sérstöku eignarhaldsfélagi . Svo virðist sem engum bankareikningum Samherja hf. og tengdra félaga hafi verið lokað í DNB bankanum norska . Namibískir sjómenn mótmæla og ákærðu verða áfram í gæsluvarðhaldi Sexmenningarnir sem ákærðir eru í Namibíu vegna upplýsinga úr Samherjaskjölunum verða í gæsluvarðhaldi fram í febrúar . Mótmæli brutust út við dómshúsið og sjómenn sem misst hafa vinnuna sungu lög . Guðni Th. benti á tvískinnunginn í Afríkuveiðum Samherja Guðni Th. Jóhannesson , núverandi forseti og sagnfræðingur , ræddi Afríkuveiðar Íslendinga , meðal annars Samherja , og setti þær í sögulegt samhengi í viðtali við DV árið 2012 . Hann benti á tvískinnunginn í því að Íslendingar væru nú orðnir úthafsveiðiþjóð .